CDF nih Dalan pawl ralrin a pek tthan hna - THE CHIN EXPRESS\nCDF nih Dalan pawl ralrin a pek tthan hna\nChinland Defense Force_Hakha nih dalan pawl an umnak le an sang tiang in ralrin a pek than hna. May 12 ah ralrin peknak cathanh cu a chuah.\nRalhrang ralkap cu amah miaknak le nawlngeihnak a hmunh khawh zungzal nak hnga miphun, biaknak kha i tlaih in kum 70 leng Myanmar ram miphun kip duhmi he i ralkah in a uk i mi ramdang lak ah a sifakbik le mithmai ngeilo bikmi laksawng a kan ngahpiak.\nRalhrang ralkap nih amah duh ningin ttialmi 2008 phunghrampi cu hramhram in a fehter i utlak lu le nga tawmei bang democracy ram muisam keng a si lio ah February 1, 2021 in hramhram in uknak a lak tthan i rammi 800 dengmang nih ram caah an nunnak an pek.\nCu bantukin, ralkap uknak kan doh lio ah mipi ca tthatnak zoh loin ralkap lei a ttangmi pawl cu kan in zoh sawhsawh hna lai lo tiah CDF Statement 2/2021 in ralrin peknak cathanh kan rak chuah cang.\nCDF nih cathanh chuahmi a zul lo i ralkap lei a ttang i thawngpang a pemi (dalan) pawl cu May 11 zaan ah a tanglei langhtermi hmun pawl ah bomb puah in ralrinnak kan pek hna.\nTu hnu zongah, ralkap lei nan ṭan i thawngpang nan pek rih hna ahcun nan nunnak caah bia kan in kamh kho hna lo timi theihter kan in duh hna.\nBomb Puahnak Hmun Pawl\nHniarlawn (A) – Chin state ralkap upa hna sin ah CDF cawlcanghnak kong thawngpang a pek hna ruang ah a si.\nHniarlawn (B) – Ralkap nih tangka ting 3 an pek i CDF cawlcanghnak thawng a thanh hna pin ah CDF chungtel pakhat inn an baoh.\nHakha, Dawrhlun sang ah innhlang in a ummi dalan pakhat. – CDF_Hakha


CNLD Party Lutlai Salai Duh Hu Thang cu nihin ah SAC Ralhrang nih Luatnak An Pek Ve Cang E – Onlinenungak\nCNLD Party Lutlai Salai Duh Hu Thang cu nihin ah SAC Ralhrang nih Luatnak An Pek Ve Cang E\nSAC ralhrang nih Hakha ah an rak tlaih mi CNLD Party lutlai a si mi Salai Duh Hu Thang cu nihin ah SAC ralhrang nih luatnak an pek ve cang tiah kan theih cu kan rak i lawm tuk cio.\nSalai Duh Hu Thang cu April 9, 2021 ah Thantlang in Hakha lei a kalpah Hakha khualuh lai Ralkap le palek nih hngah mi check-gate ah thaih a tong i ralkap sakhan ah kal pi in an rak hrem hnu ah Hakha Thonginn ah caansau pi an hren mi asi.\nSalai Duh Hu Thang cu Kum 31 mino a si i International University level in Master Degree pahnih a la mi le Chimmi nuhrin covo kong aupi nak phu zong ah biatak chuah in a rak cawlcang mi Chin mino pakhat a si. Kan hnu an rak tlaih lio ah a hawikom le a miphun hawi Chin mi dihlak kan lung a rak faak cio. SAC ralhrang nih an hrem pah ti mi thawngpang kan rak theih lio hrim ahcun kan lungfah kan rak celh lo. A si nain nihin ah luatnak an pek cu kan lung aa lawm tuk cio. Pathian nih damnak tlamtling le lam hruai hram seh.\nASEAN meeting pi ah Min Aung Hliang kainak nawl an pek lo hnu in a lau tuk cang caah a hmai phiahnak le ASEAN lemnak ah tiah nizaan le nihin ah thongthlak mi mino tampi a thlah hna. A si nain tulio Min Aung Hliang cawlcanghnak le thongtla a chuah mi hna hi zumh sual lo ding a si lai, a lungput aa thlen bia a si lo tiah UN palai nih ralrin peknak bia zong a chim colh ve cang.Laikokekjournal


Sarah Van Thin Hnem Te Nuva Le An Hawi Evan Joshua Hna Nih Bethlehem Ngaktah Bawmhnak An Pek Hna – Chin Modern News\nSarah Van Thin Hnem Te Nuva Le An Hawi Evan Joshua Hna Nih Bethlehem Ngaktah Bawmhnak An Pek Hna\nPosted By: chinmodernnews January 21, 2019\nGospel singer minthang a simi Sarah Van Thin Hnem le a pasal, Pathian riantuantu tha Evan. Joshua Thawng Za Thang hna cu an ithitumhnak naite tak lawng a si rih nain, nu can le pa can bantukin thiltha an tuahmi hmuh tikah uar an um ko.\nPathian nih hmang chin ko hna seh, Sarah te nupa le Pathian rian ah tuanti hawi a simi Evan. Ro Kim nih Bethlehem ngaktah zohkhenhnak caah tiin facang thawmi tun (3) le chiti pung (1) an bawmh hna tiah theih a si.\nFacang thawmi tun (3) le chiti pung (1) an bawmhnak an kan pek lawng si lo, Pathian sinah thla zong an kan campiak rih.\nBawipa nih Sarah te nupa le Even. Ro Kim hna cu thluachuahnak tampi pe hna sehlaw, a ram kauhnak le amah sunparnak caah hmang chinchin rih ko hna seh, thla kan in campiak ve hna tiah Bethlehem Orphanage nih an lunglawmhnak an langhter.\nRef: Bethlehem Orphanage\nArchives Select Month September 2020 (3) August 2020 (8) July 2020 (3) June 2020 (2) March 2020 (6) January 2020 (1) December 2019 (4) October 2019 (5) September 2019 (6) August 2019 (6) July 2019 (3) June 2019 (4) May 2019 (8) April 2019 (9) March 2019 (23) February 2019 (34) January 2019 (48) December 2018 (53) November 2018 (11)


Myanmar Idol Winner Hi Cu Hlan Bantuk A Si Ti Lo Phaisa In Cawk Khawh A Si Cang – Zion Tlang Media\nMyanmar Idol Winner Hi Cu Hlan Bantuk A Si Ti Lo Phaisa In Cawk Khawh A Si Cang\nNovember 8, 2019 admin Kawlram Thawng\nMyanmar Idol Season 4 top-10 pawl cu tuzan an i zuam than cang lai. An pahra in a thiammi lawngte an si caah zoh le ngeih a nuam taktak ding a si. Zuamhnak an van tuah bak in Myanmar Idol tawlrel tu hna nih mipi vote hlaknak an kalpi cawlh lai. tutan vote thlak cu minung pakhat nih duhzat poh thlak khawh a si. Mah hi Myanmar Idol nih a timhmi pakhat a si. Myanmar Idol a neitu hi Lengleh chawlehhtiam a si caah chawlehnak caah a hmanmi a si. Mirum tampi tu tha a neimi nih Myanmar Idol winner hi hmuh khawh a si. Phundang in chim ahcun Tutan Myanmar Idol a zuammi Winner hmuhnak ding caah phaisa in cawk khawh a si tianak a si. Mirum Pakhat nih Phaisa tampi dih in vote a thlak ahcun a thlakmi nu/ pa nih Winner awl zang tein hmuh khawh a si.\nTutan Myanmar Idol zuamnak ah Winner hmu ding ah mirum lian ngan hna nih an duh ahcun Phone phaisa tampi in an cawk lai le vote an pek luaimai hna lai i teinak Winner an hmuh ko lai. Myanmar Idol nih Phaisa mit au tuk in zuamnak a kalpi mi hi cu a dik lo mi a si. Hlasak a thiam cem a si lo mi zong Mirum le thilti kho a si ahcun Phaisa tampi in vote an pek lai i teinak a hmu ko lai. Tu an kalpi ning zuamnak le vote thlak ning hi cu teitu dirhmun si hmanh ah lung a hmui thlu kho ding a si lo. Minung pakhat vote khat vak in kal seh law Winner a hmumi teitu caah lunghmuih bak dingmi a si. tutan an kalpi ning cu Winner hi Phaisa in sawk khawh a si. tahchunhnak ah Chin mirum vialte nih Esther maw? Benjamin Sum caah phaisa tampi dih in vote caw hna seh law mi tampi thlak ter hna seh law Winner an hmuh ko lai.\nBenjamin Sum nih rangte in biahalmi lehnak ah a duhmi phun a chim hna, Ka uar bikmi cu , Let Phe Toh le Voksa, K duh bikmi music cu Pop, Rock, Jazz, Indie a si, Ka duh bikmi nu cu Ka nu a dawtmi, Tlawn dukbiknak hmun cu Hawaii a si, tiah a chim. Benjamin sum hi Thaizan ah Myanmar Idol Season 4 top 10 zuamnak ah a zuam than ding a si. Teinak a hmuhnak ding caah chinmi kan dihlak nih vote pek khawh i zuam cio hna sih. Amah hi Myanmar Idol ah winner hmu kho ding ah zumh ngaimi a si. Chin mi kan vote a herh ngaingai. A tang cem ah Video a um.\nChin tlangval Benjamin Sum hi Myanmar Idol Season 4 zuamnak ah a zuam ve mi a si, a hlasak ngeih a nuam, a aw that lawng si lo in zapi hmai cawlcang a thiam caah mipi thinlung le judge pawl thinlung a la ngaimi a si. Amah hi kawlram fimcawnnak singin ah Tanghra a awngmi le tu lio ah Computer Kalay kum 2nak a cawng lio mi a si. kum 2017 ahkhan tang hra a rak awng, Fimcawnnak lei sinak a neimi le hlasak lai a duh ngaimi pakhat a si. Amah hi YCW pumpak siangin ah tang 9 le tang 10 a rak kai mi a si, mah siangin a kai lio kong mi mizapi nih theihlo mi biathup a si. tang 10 a rak kai lio ah YCW siangin nih KING ah rak thimmi pa a rak si. King an thimdan cu CYCW siangin kaimi nih kumkhat voikhat Fresher Welcome an tuahnak ah KING & WUEEN a thim tawn hna I mah ahcun Benjamin Sum hi King ah thim tlin a si. YCW pumpak siangin cu Tahan G Group ah a ummi a si. Fimthiamnak an cawnpiak hna pinah Pathan bia zong an chimh chih hna.\n2018/19 fimcawn kum ah YCW ah minung 562 nih tang 10 an phi I minung 395 nih teinak an co, Kungthu hmumi sianghngakchia minung 128 an si. Bata 6 kungthu hmumi 1 a si, Bata 5 hmumi pahnih an si. Sayacyi Fames Dar Ro Thang nih “ ka hlawhtlinnak hrampi cu a hmasabik ah Pathian a si I a pahnihnak ah Nu le Pa nih mah siangin nan thim ruang ah a si, pathumnak ahcun cachimmi tha tein an can tha tein an hman khawh ruang ah a si. Palinak ahcun Sianghngakchia pawl an I zuamnak ruangah a si” tiah a chim.\nPrevious Post:Henry Van Țhio hlei a ho dah vote pek ding a um ti?\nNext Post:Kan Idol cu US republican le Democratic kan hluan


Indianapolis Laimi Umnak Sang Ah Mino Pali Meithal Kah An Tong, Pahnih Cu An Serious Ngai – Chuncha News\nIndianapolis Laimi Umnak Sang Ah Mino Pali Meithal Kah An Tong, Pahnih Cu An Serious Ngai\nIndianapolis Laimi umnak sang ah mino pali meithal kah an tong i zato ah an tlikpi hna. An i kah nak hi Perry park kam ah si i deilei 1:00 am tluk ah asi tiah fox59 nih a ti. Hliam hma atong mi hi mizei dah an sitimi biafiang langternak a um rih loh. Hliamhma a tongmi hna pahnih cu an zual ngai tiah theih a si. Atang ah Lee Khamlung nih a langter ning in cun Zophei kanau le ziah mah tihin meithal in an kah hna hnga tiah a tialmi kan rak langter chih. Bawipa nih damnak pe hram hna seh.\nA ti cang mi pawl cu an nung kho ti lo. Ma ruangah tap ti hla seh. Kan Zophei u le nau bawm hertu bawm hna seh. Zahan kan Zopehi nau meithel in an kap hna. Zei ruang kan zophei nau le hna mahbantuk inn an um? Zei tin tuah u si law kan bawm kho hna?\nThe dead cannot resurrect and as such let us not weep for long. Let us worry about our Zophei brothers and sisters who have walked the wrong path and are in need of help. As you all have heard, our Zophei brothers were shot and are now in critical condition. Let us ask ourself, “what can we do to prevent such misfortune?”\nNote, Thawngpang fiang theihter khawh kan rak I zuam te hna lai.\nAustralia Cozah Cing Cing Hi An Si Ko, International Students Caah 45 Million Bomhnak A Pek.\nChin Mi Cu Zalennak Hmuh Uhsihlaw? Nawl Ngeitu Si Duh Ah An I Thah Dih Lai


Brawl de Elementales a Brawl deck by MagicNexusArena - MTGDECKS\nBrawl de Elementales deck, by MagicNexusArena\nBrawlOmnath, Locus of the Roilaetherhub MagicNexusArena\nBrawl de Elementales . Builder: MagicNexusArena. — — 08-May-2020\nBUY: $73—39.53 Tix\n1 Genesis Ultimatum $0.99 $0.03\tR\n1 Omnath, Locus of the Roil $10.99 $1.58\tM\n$25.39 Tix @cardhoarder $0.99 / Week @cardhoarder $70.64 @tcgplayer $65.16 @cardkingdom\n1 Dungeon Geists 1 Lovestruck Beast 1 Dryad of the Ilysian Grove 1 Bonecrusher Giant 1 Brazen Borrower 1 Tectonic Giant 1 Cavalier of Thorns 1 Risen Reef 1 Creeping Trailblazer 1 Healer of the Glade 1 Leafkin Druid 1 Chandra's Spitfire 1 Runaway Steam-Kin 1 Dreamtail Heron 1 Scorch Spitter 1 Cloudkin Seer 1 Expansion // Explosion 1 Incubation // Incongruity 1 Growth Spiral 1 Ram Through 1 Jaya's Greeting 1 Scorching Dragonfire 1 Infuriate 1 Shock 1 Radical Idea 1 Quench 1 Opt 1 Essence Scatter 1 Negate 1 Genesis Ultimatum 1 Rabid Bite 1 Lava Coil 1 Ominous Seas 1 Hydra's Growth 1 Improbable Alliance 7 Mountain 8 Forest 9 Island 1 Omnath, Locus of the Roil\nLast update: 2020-05-12 10:28:21


Hi Bantuk Thinlung Put Hi Lai Mi Sibawi(Doctor) Hna Zong Nih Cawn Awk Ah Aherh Ngai . – Onlinenungak\nHi Bantuk Thinlung Put Hi Lai Mi Sibawi(Doctor) Hna Zong Nih Cawn Awk Ah Aherh Ngai .\nHringtu a pa Ni donghnak ni nak in mizaw damlo chanh ding athim deuhtu thinlung tha tak mi doctor pa kong lam hi rel a phu ngai.\nMi zeipoah nih hin midang nak in mah le nu le pa le chung le khat hi biapi deuh ah chiah dih a si tawn nain mah dotor pa lungput hi upat tlak ngai ngai a si mi thinlung put le cawntlak ngaingai mi a si ve nak kong cu internet ah a lin sa ngai mi cu Oriental Daily ah an langhter.\nMah tluk thinlung tha doctor pa a min cu Zhang Xinzhi a si i a kum hi 55 a si . taluk ram Anhui ah khuasa an si. dam lo zual hma ngai in a um mi apa cu va zoh ah a kal lio ah a tuannak si zung lei in van chiatnak ah operion\nrianrang taktak in tuah ding a um caah kir zok2 ding in thawng thanh a tong ai. cu lio ah a thideng mi a pa cu kal tak dingin a pa cu a chimh tik ah a pa zong nih cun theithiam in cu tin cun damli mizaw sin cun kal zok ding in a fial.\nCu ti cun operation tuah ding in timhlamhnak a ngeih cuah mah li pi ah cun hringtu apa nih cun a liamtak nak thawng cu a vun theih than. doctor Zhang cu a Personal Feeling cu i sum in dam lo mi zaw cu dai tein operation a tuah piak .Nazi pa2 a rauh hnu ah operation dih hnu leng a vun chuah cu a mitthli he hnawh cawk lo in a tam ruang mang .\nDoctor Zhang kong lam cu ruah lo pi in a thang dih i, mipi nih lawmnak bia that tha an chim len na in a dang Doctor pawl zong a mah bantuk dirhmun an phak ah cun an tuah ve lai nak kong cu pa pakhat dirhmun in mizaw pawl i an pa can pakhat dirhmun in biapi chiah ding le zoh khenh ding an pawng ah um ding in rian a ngeih zia le a pa zong nih a theihthiamnak kong cu interview ah chim.


Dawtnak Taktak Timi | Radio Veritas Asia\nDawtnak Taktak Timi\nAdikmi dawtnak cu `tihnak vialte kha a `thawlpiak\nDawtnak cu `tihnak vialte kha tlauter dingin thazaang `thawnnak a pemi thil asi. Nangmah cu mi pakhat kha dawtnak taktak in na duh ahcun:\nFahnak ing ding a `tihlo\nPumpek ding zong a `tihlo\nPekchanh awk zong a `tih fawn lo\nHarnak ingding a `tihlo\nCaan a dih laimi zong a `tihlo\nZeizongte ngol kha a ngawmh\nFahnak ing a ngamh\nZeizongte ah pumpek a ngamh.\nDawtnak taktak in a dawtlo mi hna cu fahnak an ing ngamlo. Mah `thathnemnak ngol ding zong an ngamhlo. Harnak an intuar ngamlo. Cu mihna cu dawtnak taktak an ngeihlo caah kan dawt ko a timi caah pum aa pe ngamlo.\nCumi hna cu a dikmi duhdawtnak kha an `tih. Dawtnak he a hlatnak ah an hrial. Sining hmuhsaknak hnu an zulh. Dawtnak kha hnulei an chit.\nDawtmi caah fahnak ing lai kha, mah `thathnemnak ngol lai kha a `tihmi hna cu a nuammi chungkhar an ser kho lailo. Zeicahtiah dawtnak taktak an ngeihlo caah asi. Cu mihna cu mah calawng an ruattawn. An ral a chia tawn.\nDawtnak taktak a ngeimi hna nih cun an dawtmi caah a nganngai mi pumpeknak an tuah kho.\nA nganmi duhdawtnak a ngeimi hna, dawtmi caah pekchanhnak tampi a pek khomi hna lakah pariatnak Edward Siangpahrang (1894-1972) cu a cungbik pakhat asi. Amah cu mi sawhsawh nuhmei nute Miss Simpson kha dawtnak taktak in a rak duh.\nCulio England ram upadi ningin siangpahrang chungkhar asimi Edward singpahrang cu mi sawhsawh nu he `thitumnak nawl a rak umlo. Lehthah a duh asiahcun siangpahrang sinak kha a hlawt a hau.\nEdward-viii siangpahrang cu siangpahrang sinak le a dawtmi kha an thimter tikah a dawtmi tu kha a rak i thim. Cucaah 1936 kum December (10) ni ah siangpahrang cannak in a rak i din. Huham nawlngeihnak, chawva rumnak he a tling cikcek mi siangpahrang inn kaltak khawhnak cu dawtnak taktak a rak ngeihlo ahcun asi kholo. Amah i a nganmi kaltaknak, dawtnak cu tuanbia ah biapi ngaimi a rak si. Chungkhar ngeicang mi hna zong siangpahang Edward-viii bantukin dawtmi caah pumpek ngammi dawtnak phun kha ngeihve a hau. Thang`that awktlak dawtnak phun asi.


SALAI TIN MAUNG WIN: R2P VAN HAI LO CHINLAND DEFENSE FORCE – The Chinlung Post\nSALAI TIN MAUNG WIN: R2P VAN HAI LO CHINLAND DEFENSE FORCE\nMay 15, 2021 admin Knowledge 0\nR2P Van Hai Lo CDF. C-Cawn Bik pa raltha tiah kan rak cawng.Atu ahcun C-CDF pa raltha kan si cang.R2P van kan hai ti lo.A ngaite ti ahcun ram nawl ngeihnak a la tu ralkap he artlang in dirhmi (parallel government) NUG bantuk hi a dik ko zongah international community le UN le ram dang hna nih cozah puitling i pom dingah harsatnak tamtuk a um.\nKawl rallo kap nih khuaika ram hmanh ah hriamnam a cawk khawh lo nak hnga phih khamnak UN nih a tuah khawh ahcun lawmh ngai ding a si.Cu zong cu China le Russia nih veto in an hnawn hoi lai i a fawi lo.Kan i ruahchan khawh bik mi cu NUG hruaitu hna nih hriamnam a kan bawm kho tu le a kan zuarh kho tu hna an lemsawi khawhnak lam a um ahcun mipi kan thazang taktak a si lai. Hi zong a fawi lai lo.\nCu nakin mipi kan thazang taktak cu mipi kan lungthin hi a si.Ral teinak ah a biapi taktak mi cu mipi lungthin lak khawh hi a si. Bianabia ah US nih Afghanistan cu 2001 kum in nihin tiang a tuk i Taliban pawl an lungthin a lak khawh lo caah a tei ti khawh a si hnga lo.Tulio ahcun CDF nih mipi kan lungthin chungah hmunhma an lak mi hrim nih hnarcheu cu teinak kan ngah cang.\nCDF nih mipi lungthin a lak i kan lung aa rual chung paoh cu R2P van zong kan hai ti lo hih!Che Guevara bia bang Dothlennak timi cu a hmin tikah amah tein a tla mi Apple bantuk a si lo. Nangmah nih tla lakin na tuah lai a ti bantukin CDF nih R2P hngah zong aa bochan lo.Pa raltha ciammam…nain nangmah le keimah thengte a kan bochan. CDF caah kan ti khawh ciote kut kan samh hi kan Chin ram caah kanmah le tuanbia cio kan tial bantuk a si.\nCDF thawngpang nih MAH a thutdan a hninh cang.A thutdan in a thluk caan phan te lai. Cutik ahcun ” Aw, aw” timi le “Ee,ee” timi lawng aa dang te lai.Cu ni ahcun R2P van hai lo CDF cu kan miphun pi nih a sang bik upatnak he kan conglawmh ti te ding ruahcia ahkhin “CDF…lung nan hmui kho tuk. Kan miphun caah nan sunglawi tuk, Bawipa Pathian tu nih in dir pi ko seh tiah thlacam kan in bawmh.\nHLASAK THIAM YAW KEE ZONG MINDAT KAHNAK KONGAH A HOLH CANG\nCDF-MINDAT NIH RALHRANG KAWLRALKAP AN HRIAL CHUNG HNA


Ngaihchiatnak Thawngpang: Tlangval Hassana Thang Toep Nih Mawttaw Pahnak In A Nunnak A Liam – Chin World News Evening\nNgaihchiatnak Thawngpang: Tlangval Hassana Thang Toep Nih Mawttaw Pahnak In A Nunnak A Liam\nJanuary 12, 2020 January 12, 2020 Salai Van Chin News\nZahan ah community rian ka tuan hawi CCI BD simi Billy Lungte he Matu lei kan unau pakhat khawi dah a phanh hnga tiah kan kawl. Mawtaw accident hna si hnga maw tiah kan hlat. IMPD police he heh tiah a hliah kan dawi.\nCawn nili ni 1/9/20 ni zanlei 7pm ah khan Thompsom le Meridian tonnak hrawng ah minpakhat Honda Pilot nih a pah i a tlik tak hit and run asi tihi Police nih a kan chimh. Identify tuah khawh si lo. Eskenazi sizung, Community le Mehtodist, Cun St Francis tiin ER kip ah kan hlat i Zahan ttim tiang kan hliah kho lo. Coroner office zong nih a rak kan fianh kho lo. Atu zing ceu kha Hossana Thang Toep (33) Chin tlangval si rihmi a ruak cu Marion county coroner ruak chiahnak ah a um ko kha theih asi.\nA chung le zong kan fianh khawh cang hna. A unau le hna zong a thimi Hossana asi ko ti dikthlir in tuzing ceu kha kan fianh piak khawh hna. CCI Board dirhmun in kan community caah hi bantuk tete hi tuan han ah theih khawh ding kan in zuam piak khawh lengmang ko hna — nan herh ah cun. Fawi bai in a hliah dawi a fawi tawn lomi thil cu asi. A pam tuk… a nih hi single asi. Nai te ah khan Kawl ram ah a tlung i a kirka te asi. Bawipa Pathian tu nih tantak chungkhar rak hnem ko hna seh. (Photo from family) Credit: Salai Biak\nKhah! Na Kut Na Samh Khawh Lo Hmanh Ah Share Cio Hna Usih! Pasalttha Tha Zohchun Tlak Salai Zung Kip Thang\nZohchuntlak Laipa Zung Kip Thang Cu Upat Peknak Le Conglawmhnak An Tuah Piak Lai


Trump Nih Election Cu A Dih Rih Lo Nain, General Services Administration Chief Ms. Emily Murphy Nih A Phuan Cang. – The Cherry Par\nTrump Nih Election Cu A Dih Rih Lo Nain, General Services Administration Chief Ms. Emily Murphy Nih A Phuan Cang.\nHi hi Michigan State Cozah nih Election ah Certification an pek hnu ah, Donald Trump lei Republican pawl nih an sawmnak asi. US President thimnakah tubantuk Cozah transition tuahnak hi a biapi ngaimi asi. US Elected – President nih hin Cozah siamnak ca’ah Poisa GSA sinin a rak hmang chung khawh lai. Sina’in, President Trump nih cun, Biden cu Concede ka pe rih lo i, Pennsylvania State le States dangah Supreme Court ah a dih tiang kan kalpi peng rih lai ati. Credit: MC Biklian\nRelchap ding thawngpand dang. 𝐁𝐢𝐝𝐞𝐧 𝐧𝐢𝐡 𝐁𝐮𝐚𝐧 𝐚 𝐂𝐨 𝐦𝐢 𝐊𝐞𝐲 𝐆𝐨𝐯𝐞𝐫𝐧𝐦𝐞𝐧𝐭 𝐀𝐠𝐞𝐧𝐜𝐲 𝐧𝐢𝐡 𝐂𝐨𝐡𝐥𝐚𝐧𝐧𝐚𝐤 𝐚𝐧 𝐓𝐮𝐚𝐡 𝐡𝐧𝐮 𝐚𝐡 𝐏𝐡𝐮𝐧𝐠𝐧𝐢𝐧𝐠 𝐭𝐞 𝐢 𝐑𝐢𝐚𝐧 𝐢 𝐂𝐡𝐚𝐰𝐧𝐧𝐚𝐤 𝐓𝐮𝐚𝐡 𝐚𝐧 𝐓𝐡𝐨𝐤. Administrator Emily Murphy nih Monday chunhnu i ca a kuatmi hna ningah, phungning te i rian i chawnnak tuah thok dingin Trump cozah lei zong ready an si ko cang, tiin President-elect Joe Biden cu The General Services Administration nih thawng an thanh cang. Election teitu cu Biden a si, tiin thawng an thanhnak in zarh 2 hnu ah, hi capar hi Trump a sunghnak namhnehnak kong i karhlannak hmasabik a si.\n← President Donald Trump Caah Thawngchia A Si Cang, Joe Biden Nih Rian I Chawnnak Tuah A Thok\nNihin Thawngpang Tawi. Trump Caah Thawngtha Lei A Panh Chin Lengmang. →


Jesuh Kong kha an Ṭial | Nan Fale Kha Cawnpiak Hna U\nHmanthlak chungah a ummi hi ahote dah an si?— Annih cu Matthai, Marka, Luka, Johan, Piter, Jeim, Judas le Paul an si. Annih cu Jesuh chan lioah a nungmi an si i amah kong a ṭialtu an si. An kong kha hngalh nan duh lo maw?\nAhote dah an si?\nAnmah lak i pathum cu Jesuh hnu zulh in thawngṭha a chimmi lamkaltu an si. Mah pathum cu ahote dah an si?— Matthai, Johan le Piter an si. Lamkaltu Matthai le Johan cu Jesuh kong ṭha tein a hngalmi an si. An ṭialmi Baibal cauk hna ah Jesuh kong kha an ṭial. Lamkaltu Johan nih Biathlam cauk le Johan cakuat pathum kha a rak ṭial. Lamkaltu Piter nih cakuat pahnih a ṭial. Mah cu Piter cakuat pakhatnak le pahnihnak tiah auh a si. A cakuat pahnihnak ah Jehovah Pathian nih vancung in Jesuh kha “ka dawtmi ka Fapa a si, ka lung a ka tongtu a si” tiah a timi kong kha a ṭial.\nHmanthlak chungah a ummi a dang pawl zong nih Jesuh kong kha an ṭial ve. Pakhat cu Marka a si. Jesuh an tlaih lioah Marka cu a um ve i thil a cangmi vialte kha hmuh dih dawh a si. A dang pakhat cu Luka a si. Amah cu siibawi a si. Jesuh a thih hnu lawngah Khrihfa si dawh a si.\nHmanthlak chungah na hmuhmi, Baibal a ṭialtu a dang pahnih cu Jesuh naule an si. An min nan hngal hna maw?— Jeim le Judas an si. A hmasa ahcun an upa Jesuh kha an rak zum lo. A hrut cang ti hmanh in an rak ruah. Asinain a hnuah Jesuh kha an zumh i Khrihfa an hung si.\nHmanthlak chungah a ummi a donghnak Baibal ṭialtu cu Paul a si. Khrihfa a si hlanah Saul tiah auh a rak si. Khrihfa pawl kha a huat hna i harnak a pek hna. Paul cu zeitindah Khrihfa a hung si?— Ni khat cu, khual a tlawn lioah vancung in bia an chawnhmi kha ruahlopi in a theih. Bia a chawntu cu Jesuh a si. Jesuh nih hitin a hal: ‘Zeicah a ka zummi pawl kha na hrem hna?’ Mah hnuah Paul cu a lung aa thleng i Khrihfa a hung si. Rom in Hebru tiang, Baibal kha uk 14 a ṭial.\nKannih tah nifatinte Baibal kan rel maw?— Baibal kan rel tikah Jesuh kong kha tam deuh kan hngalh. Jesuh kong tam deuh in hngalh nan duh lo maw?—\n2 Piter 1:16-18\nJesuh kong a ṭialtu lamkaltu hna cu ahote dah an si?\nBaibal ṭialtu Jesuh naule pahnih cu ahote dah an si?\nPaul cu zeitindah Khrihfa a hung si?\nShare Share Jesuh Kong kha an Ṭial


Chunmang manh pa nan ka ti ko men lai – Van Arfi Bangin Ceu\nSaram; uico, chizawh, caw le rang hna nih cun, chunmang an manh kho loh, sihmanhsehlaw Pathian muisam lo in sermi minung kan nih cu tinhmi kan ngei, ruahchannak kan ngei i, chunmang a phunphun he kan nung. Kan hngakchiat lio te ah nu le pa le pi le pu nih, na upat tik ah zeidah na tuah lai ti hal a rak si tawn. A cheukhat cu kan hngakchiat lio te in kan chunmang manh mi kan si taktak hna i, a cheukhat cu kan chunmang manh mi he ralchan bak kan si. Kan hngakchiat lio lawng ah chunmang hi kan manh lo i, nifatin kan nunnak hrimhrim ahhin chunmang he kan nung.\nA cheukhat cu rumnak lei chunmang kan manh i, a cheukhat cu inn chungkhar i tthithruainak ah umnak hmun le ei paw cawmnak te kan ngaih ah a za ko kan ti i kan manh. A cheukhat cu hmailei kan nupi kan pasal kong ah chunmang kan manh i, a cheukhat cu fale hrangah chunmang ngan pi kan manh piak tawn hna. A cheukhat cu kan hawinu kan hawipa nun kan zoh tik hna ah, kan hngar hna i, anmah bantuk in si kho uhsih law tiah chunmang kan manh. A cheukhat cu kan khrihfabu nih Biakinn nganpi ngei uhsih tiah chunmang kan manh. A cheukhat cu hmailei hruaitu lianngan si ning tiah chunmang kan hmanh. A phunphun in mi zakip nih chunmang kan manh cio ko. Nifatin chunmang kan manh mi nih nih, kan nundan le kan cawlcangh dan hi a chimrel ngaingai caah, zeitindah chunmang kan manh cio ti hi ttha te in ruah hau mi si.\nPakhatnak ah, chunmang manh hi cu minung he hmunkhat ah a kal tti mi an si. Innzuat sat’il hna nih chunmang an ngei ve lo i, cawm kengtu an ngeih poh ahcun an hna a ngam ko. Sihmanhsehlaw minung, nang lei kei cu, thlarua le thinlung he a nung mi kan si tikah, duhmi le ruahnak phunphun kan ngei tawn. Chunmang kan manh tik ah, kan manh mi a kan hmuh co lo mi a tam ngai tawn, sihmanhsehlaw u le nau hna, kei nih kan forh duhmi hna cu, na chunmang manh mi nih zeitindah Pathian sunparnak a langhter lai le midang hrangah tthatnak a si lai ti kha ruat chih peng tiah kan sawm.\nPahnihnak ah, minung tampi hi chunmang kan manh mi nih a kan ttemttawn tawn. Chunmang manh cu sual a si lo nain, kan chunmang manh mi lawngte kan ruah tik ah, chunmang manh khawhnak a kan petu Pathian kha kan philh tawn i, ttemttawn tu ah a cang tawn. Kan chunmang manh mi a tthat lo tikah, kanmah pumpak nunnak lawng si ti lo in, kan pawngkam kan hawinu kan hawipa nunnak hrimhrim kha a hrawh tawn. Chunmang t’ha lo nih hin, mah pumpak zawn lawng ai ruat tawn i, inn chungkhar, hawi le kom, sahlawh rualchan vialte a t’hio tawn hna.\nPathumnak ah, kan chunmang cu a lo te lai. kan chunmang kan van ti bak khin, mah pumpak a sawh colh tawn. Pathian riantuan tu kan si ah, kan chunmang cu kan khua kan zaatlang vialte nih Pathian an theih khawhnak hnga a rian kan tuan zong ah, Pathian sunparnak nak in mah sunparnak kan kawl deuh caan zong a ra kho. Kan chunmang a loh tikah, kan khuaruah a har awk a si loh, zeicahtiah Pathian nih a dawtnak he kan chunmang nih tem’t’awn i thah mi minung si lo in, kan chunmang tu kha a loh ter tawn tu a si. Chiatserh cia mi vawlei ah kan nun tikah hin, kan mah nih kan duhning in thil hi a kal tawn loh. Pathian sunparnak le dinfelnak caah chunmang ka va manh ko zongah, kan mah duhning in thil a kal tawn loh. Kan nih cu nawlngeitu kan si loh, Pathian lawnglawng hi zeizong vialte cungah Nawlngeitu a si. Na chunmang kha fek tuk in nai tleih sual ahcun, na lung tlinter tu cu a si bal lai loh.\nNa chunmang nih an kal tak i, na manh ning in thil a can lo tikah, chunmang manh khawhnak an petu Pathian tu kha fuh tthan law, na hrang ah kha nak mangttha deuh an pek ko lai.


Herod Le MAH Lawng Nih Christmas Ah Mi An Thah. – The Cherry Par\nHerod Le MAH Lawng Nih Christmas Ah Mi An Thah.\nMisualbik Hitler hmanh kha Christmas ahcun Raldoh aa ngolh bak dakaw. Judah Miphun nuai 7 leng thattu pa Hitler. MAH le Ralhrang Rallokap cu, Christmas ah, mi an thah khun. Karen cu Vanlawng in voi (7) khel te, Christmas ni bak ah an kah hna.\nZan zong ah an kah rih hna. Khuadei lai zong ah, vanlawng bakin an kah hna. Christmad Ni ah, Karen mi (38) cu an nung bakin mei an khangh hna. Save The Children (Hlanlio Merlin) riantuan tu pahnih zong an tlau. Chinram le Karenni ah Save The Children cu riantuan an ngol bak ve.\nChinram lei ah Rallokap (200) cu Christmas ni bak ah chap an si. Motor le Hriam lian pipi he, Chinmi le Krifa thah dih awk ah an hung thlah hna. Kawlram hmundang zong ah Rallokap tampi chap in thlah an si, Christmas Ni thengmang ah.\nChristmas a thlum al nak le Immanuel ngai ngai cu; Ram lak ah, Tuukhal hna sin ah, zan tim ah, a tlung. Khuapi le Biak Inn ah a tlung lo. MAH Inn le Herod Inn ah cun, Christmas a tlung ve lo. Zeitikhmanh ah aa Christmas khawh ding ansi lo.\nJesuh cu Izip ah kum (12) renglo a refugee. Nang le Kei cu Kala ram le Vunrang hna sinah kan Refugees ve. Christmas laksawng hi Refugees ti awk in? Herod Christmas cu; Kum (2) tang Judah ngakchia vialte thah nawn dih kha asi.\nHerod cu a thut hmun ah, a ruh a tlawngh dih i a thi ti asi. Christmat ah Mithah tu MAH zong hi an luat ve lai lo. Zoh cio ko usih, Kan Pathian cu a nung caah. Herod kut in Bawipa Khrih a khumzualtu cu Sawmpalak bu te asiko. Thawnnak thazang le Santlaihnak a ngeih lomi Sawmpalak bu te cu Khrih chanchuahtu ah thlah asi.\nChristmas dindeihnak le Immanuel Pathian aa ngeihtu nang le kei khamhtu le Chanchuahtu hi; zei ah kan rel hna i, an thang kan chiat hna i, an mual kan pho zungzal mi, san an tlai lo tuk kan ti mi hna; CNA/CDF ansi te lai.\nAdikmi Christmas Tuahtu CDF le Thantlang Fanau Rual. Ramlak Christmas cu Thantlang fanau le Tuukhal hna lawng nih tuah/hmang khawh mi asi. Vawleipi ah Christmas tuah hmasatbik tu cu Tuukhal hna an si. Ramlak ah, Zan khuamui lakah, Dei lai ah, tuahmi Christmas puai asi. Khuapi le Biakinn ah tuahmi Christmas asilo. Hlarem sak piaktu ah Vancungmi an si. Vanlo Gospel team le Cinrung Hlarembu an si lo.\n← Chin State Chungah Hriamtlai Phu 2 An Chuah Than Cang! A Poi taktak Ee!\nIndia nih Kawlram a pehtlaitik ah a bikin a zohmi 2 a um! →


President Trump Cu A Mualpho Taktak! – Chin 11 News\nPresident Trump Cu A Mualpho Taktak!\nSource: New York Times,BBC,CBN


David Lai nih tanghra sung/awngmi hna caah forhfialnak bia a chim | THE CHIN EXPRESS\nDavid Lai nih tanghra sung/awngmi hna caah forhfialnak bia a chim\nAwttha David Lai nih 2020 tanghra sungawn result he pehtlai in a rak tonmi kong le tanghra sung/awngmi siangngakchia hna sinah forfialnak bia a chim.\nDavid Lai: A luancia 2011 atu bantuk caan ahhin kei zong tanghra camipuai sungh ruangah lungrawk le ngaihchia ngai in ka rak um bal ve.\nTu kum ram pumpi tanghra camipuai result zoh tikah a awngmi 30% hrawng a si. Chin state zongah tanghra awngmi an tlawmte.\nKeimah cu Chin miphun pakhat ka si ruangah kan state tanghra result a tthat/chiat hi ka caah a biapi ngai tiin ka ruah.\nAtu caan ah kan naule nih camipuai ka sung tiphun in khuaruah ning nan i palh ding kan duhpiak hna lo.\nNain, khatlei in kan zoh ahcun hmai kum tanghra camipuai phit tthannak dingah, sianginn kai tthannak dingah cheukhat kan naule ca ahcun chungkhar sifah/harsat ruangah biakhiahnak tuah aa harh ngaimi zong nan um ko lai.\nCheukhat cu pawngkam le chungkhar hneknak ruangah lungdongh in a lungrawkmi zong nan um ko lai.\nCubantuk caan ahcun aho hmanh nih nan intuarmi an in theihthiampiak hna lai lo. Keimah zong thapeknak biachim ka thiam lo.\nMah tein i zuam i cu dirhmun cu tei a hau. Lungtthawn a hau. Tanghra sungh/awn nih kan nunnak lai a rel lo.\nNain, tanghra awn ahcun fimcawnnak lei in kan zoh ahcun hmailei fimcawnnak lamthluan ah lam a ong. Rianttuannak lei ah kan zoh tthan ahcun rian thim awk zong a tam deuh.\nCu ruangah, kan naule pawl nih tanghra ka awn lo zongah a poi lo timi ruahnak ngeihter kan duh hna lo.\nFimcawnnak kongah atu abiapi tinak in hmailei ah a biapi deuhmi a ra kho. Myanmar ram cu atu kum 5 chungah tthancho lei a panh ding si.\nMyanmar ram a kenkip in a tthancho tikah catang ngei cu an herh deuh hna lai pinah an duh deuh fawn hna lai. Catang sang le catang niam zong rian pek ciocio ah ttuanmi aa khat lai lo. Certificate ngei/lo zong rian pek tikah dirhmun an i khat lai lo.\nTanghra camipuai cu game bantuk ah ruat chun uh. Hi game celhnak ah teinak le sunghnak cu nangmah biakhiahmi cungah aa hngat. Na biakhiahmi hi zeitluk in dah a feh/tthawn, na biakhiahmi hi zeitluk in dah na tuah taktak khawh ti a biapi. Cubantuk a biakhiahmi fel tein a zulmi nih cun a theipar an zun ko lai.\nCucaah, a dikmi biakhiahnak tuah in cu biakhiahnak hnulei ah fek tein a kalmi nan si khawhnak hnga forhfial kan duh hna.


Authors: Amīr Khusraw Dihlavī, ca. 1253-1325 / Repository: Walters Art Museum / Format: Manuscript/Archive / Publication Year: 1597 - Colligo Search Results\nYou searched for: Authors Amīr Khusraw Dihlavī, ca. 1253-1325 Remove constraint Authors: Amīr Khusraw Dihlavī, ca. 1253-1325 Repository Walters Art Museum Remove constraint Repository: Walters Art Museum Format Manuscript/Archive Remove constraint Format: Manuscript/Archive Publication Year 1597 Remove constraint Publication Year: 1597


Chungkhar Hlawhtlinnak—Pumpak Sining\nNangmahle nangmah kha ṭha tein naa hngalh ahcun thlichia lak hmanhah fek tein na dir kho lai\nPumpak sining timi ah na min le na muisam lengin aa tel. Mah ah phunglam, zumhnak le ziaza ti bantuk aa tel. Pumpak sining timi cu na chunglei le na lenglei sining vialte kha a chim duhmi a si.\nPumpak sining na ngeih ahcun ṭhirual hneknak i ukter loin nangmah na zumhnak ningin fek tein na dir kho lai.\n“Mi tampi cu dawr ah hmuhsakmi tunu bantuk an si. An i hruk ding kha anmah tein an i thim lo, midang nih an thimpiak hna.”—Adrian.\n“A har caan hmanhah a hmaanmi thil kha ka hun dirkamh khawh. An tuahsernak le anmah he ka um lio i ka umtuning kha ka zoh tikah ahodah hawikom ṭha an si ti kha ka hngalh khawh.”—Courtney.\nBAIBAL PHUNGLAM: “Hi vawlei kalning hin kal ve lengmang ti hlah u, . . . Pathian nih nan lungthin kha a dihumnak in in thleng hna seh.”—Rom 12:2.\nNa ṭhatnak, na derthawmnak le na zumhnak hna kha i dothlat law atu ah zei bantuk minung dah ka si i zei bantuk minung dah si ka duh ti kha hngalh i zuam. A tanglei biahalnak hna hi hmangin i dothlat.\nṬhatnak: Zei bantuk thiamnak asiloah sining ṭha dah ka ngeih? Ka ṭhatnak cu zei hna dah an si? (Tahchunhnak ah: A caan a hmaanmi, mahle mah aa uk khomi, rian aa zuammi le a siangmi ka si maw?) Zei bantuk thilṭha dah ka tuah?\nRUAHNAK CHEUHNAK: Nangmahle nangmah a ṭhatnak in i hmuh awkah naa harh maw? Na nu le na pa asiloah na zumhmi na hawile kha zei zawn ah dah ka ṭhatnak nan hmuh, zeicah tiah hal hna.\nBAIBAL PHUNGLAM: “Kan rian ṭuanmi cu kanmah cio nih a ṭhat, a chiat a cuaithlai ning kan thiam awk a si; cucaah tuah awk aa tlakmi thil kan tuah tikah, midang nih a ṭha, a ṭhalo ti hau loin, kan lung aa lawm kho lai.”—Galati 6:4.\nDerthawmnak: Zei sining ah dah ṭhancho ka herh? Zei bantuk tukforhnak phun ah dah kaa thlahdorh tawn? Zei zawn ah dah mahle mah i uk khawhnak tam deuh in ka langhter khawh?\nBAIBAL PHUNGLAM: “Kannih nih, sualnak kan ngei lo, kan ti ahcun kanmahle kanmah kan i hlen a si.”—1 Johan 1:8.\nZumhnak: Zei bantuk ziazalei phunglam dah ka zulh, zeicah? Pathian ka zum maw? Pathian a um ti kha zeinihdah a ka zumhter? Zei bantuk tuahsernak hna dah a ding lo tiah ka ruah, zeicah? Hmailei kong he aa tlaiin zeidah ka zumh?\nBAIBAL PHUNGLAM: “Fimnak nih aan ven lai, hngalhthiamnak nih aan zohkhenh lai.”—Phungthlukbia 2:11.\nMan na ngeihnak, na ṭhatnak, ri na ngeihnak le na hmuitinh hna nih hneknak na ton tikah a ṭhami biakhiahnak tuah khawh awkah aan bawmh lai.\nShare Share 9: Pumpak Sining\nChungkhar Hlawhtlinnak—Pumpak Sining\ng18 no. 2 ca. 12


CDM A TUAHMI PALIK NIH RAM CAAH A NUNNAK A PEK EE, RIP – The Chinlung Post\nCDM A TUAHMI PALIK NIH RAM CAAH A NUNNAK A PEK EE, RIP\nSeptember 15, 2021 admin Kawlram 0\nRIP. Kalaymyo Palik pakhat CDM a tuah hnu ah Kalay PDF ah a lutmi Hla Myo Htut cu ralhrang kawlralkap he an i kahdohnak ah a nunnak a liam tiah thanhnak an tuah. Tutan ah a nunnak a liammi Hla Myo Htut hi sianginn a dih hnu ah Palik ah a lutmi a si i, Mungzua in Kalaymyo ah a rak i thialmi a si. Ralhrang nih uknak an lak hnu ah CDM a tuah colh.\nCDM a tuah in a himnak hmun Mizoram ah a zam hmasa. Cun amah hi Kalaymyo palik chungin CDM atuah hmasa mi zong a si. Mizoram ah a zaam nain June thla in khan a kir tthan i, Kalay PDF sin ah a lutmi a si. Amah hi hruaitu tha taktak mi pakhat a si, Chairman dirhmun in sianghngakchia a rak hruaitu zong a rak si. Mi dingfel a si caah ralhrang hna nih ningcang loin thil an tuahmi a zohkhawh lo caah an mah doh dingin PDF ah a lut i a tubantukin a nunnak a liam hi a si.\nThawngpang dang: Sii cawk ah a kal mi Pu Hrin Cung le a hawi Thantlang SAC mithat phu nih an velh hna. Chin Ramkulh, Zophei Peng, Khuabung khua in Thantlang khuapi chung ah sii cawk ding in a kalmi Pu Hrin Cung le a hawile hna cu SAC nih an velh hna tiah thawng kan theih. Hi kong he pehtlai in thil um tuning a thei tu pakhat nih, “Khuabung in Thantlang ah sii cawk ding in an kal.\nThantlang khuachung an phanh ah SAC nih phone an chek hna an hmuh. Pu Hrin Cung hi a hawile pahnih he an si. An hawi pakhat hi phone chek ding in an dirter lio ah dir loin a zaam i meithal in an kah. Pu Hrin Cung hi an velh hnu ah an thlah than,” tiah The Hakha Post ah a chim. SAC nih atu bantuk in an tuahto hna hnu an hawipa pakhat konglam an thei kho rih lo. Credit: The Hakha Post.\nTHIL SINING A THEITU MINUNG PAKHAT NIH A CHIMMI\nKAWLRAM KONG AH TULUK A LUNG AA THLENG


RALHRANG NIH THILTUAH HI VUN ZOH TUAH UH, KHUACHIA AN RENG TI LO – The Chinlung Post\nApril 1, 2021 admin Knowledge 0\nTanphu Khua ah Lai Khrihfabu Tangka le Khuami Tangka Ralkap nih an Lakpiak Hna. Kalaymyo peng chung i Lai khua pakhat a simi Tanphu khua ah nihin zanlei ah ralkap 30 hrawng nih an luh hnawh hna i khuami tangka an lakpiak hna pin ah Khrihfabu tangka zong an lakpiak hna, tiah tangka lakpiak a tongmi hna nih The Chin Journal ah an chim.\nNihin zanlei sml. 5:00 hrawng ah Lai Baptist Church, Tanphu ah Sunday School sayama a simi nu pakhat i a chungkhar inn cu ralkap nih an luh hnawh i an tangka bawm chung i 70,000 MMK an lakpiak hna. Ralkap nih an lakmi tangka 70,000 MMK chung ah hin 20,000 MMK hi Chin Baptist Association (CBA, Kalay) Magazine an zuarmi man a si.\nSunday School sayama le a naunu zong ralkap nih an tlaih hna nain an thlah tthan hna. Tanphu khua pawng ah hin Gangaw lei in a rami ralkap pawl khamnak ca ah mipi nih ral kahcham an sermi a um i, cu ruang ah cun ralkap nih khuachung ah a rak kan luh hnawh i a si lai, tiah khuami nih an chim. Nihin zanlei Tanphu khuachung ralkap an rak luh lio ah minung cheukhat zong an tlaih hna, tiah thil sining a mit in a hmutu Tanphu khuami hna nih The Chin Journal ah an chim. The Chin Journal.\nNgeihchiatnak Thawng:Chin Ralzam Bawmhnak ah Biatak in Thazaang a Chuahtu Champhai MZP President Motor Accident in a Nunnak a Liam.Atulio Chin ralzam pawl bawmhnak ah biatak tein thazaang a chuahtu Mizo Zirlai Pawl, Champhai i an President a simi Pu H. Lalramhluna (Valpuia) cu nihin zinglei sml. 2:00 ah Champhai le Aizawl karlak ah motor accident in a nunnak a liam, tiah kan theih.\nChamphai in Aizawl lei an kalnak lampi ah minung pathum an i citmi motor accident a tong i Pu H. Lalramhluna he a hawipa Zirsangliana hi a hmun ah an nunnak a liam. A dang an hawipa Lalthanfela cu sizung ah an kalpi i nunhim in a um. Credit: The Chin Journal\nAPOITUK EE, CHIN MI AA KAN BAWMTU A NUNNAK ALIAM EE.


You searched for: Authors Amīr Khusraw Dihlavī, ca. 1253-1325 Remove constraint Authors: Amīr Khusraw Dihlavī, ca. 1253-1325 Authors Muḥammad Ḥusayn al-Kashmīrī Remove constraint Authors: Muḥammad Ḥusayn al-Kashmīrī Authors Miskīnā Remove constraint Authors: Miskīnā Repository Walters Art Museum Remove constraint Repository: Walters Art Museum


NLD Pyithu Hluttaw Palai U Win Myint Aung A Nupi Le Fa Le Vialte An Tlaih Dih Hna — Chin Miphun Tlangau\nSaipin NLD Palai U Win Myint Aung inn SAC ralkap nih an luhhnawh, anupi, afa le anaupa an tlaih hna.Sagaing Ramthen Depeyin Peng Saipin khua NLD Palai U Win Myint Aung inn cu August 12, chun ah SAC ralkap nih an luhhnawh i amah a umlo ca ah anupi, afa le anaupa an tlaih hna.”U Win Myint Aung cu aa thup. SAC ralkap nih innchung thilri vialte motor cung ah an khin i anupi, afa le anaupa tiin an kalpi hna. Khoika an kalpi hna ti theih a si rih lo,” tiah khuami pakhat nih a chim.U Win Myint Aung cu Depeyin Peng Pyithu Hluttaw Palai a si, tiah Khit Thit Media nih a langhter.\nRelchap: Falam Peng, Taal Khua ah SAC Ralhrang nih Biakinn an Tlok, Innzuat Sattil an Thah Dih. Falam peng, Taal khua ah SAC ralhrang pawl ni 5 chung an caam i biakinn telh in innchung thilri an tlok dih hna.Khuami hna i innzuat sattil vialte zong an thah i an ei dih hna, tiah khuami pakhat nih a chim.\nNLD Pyithu Hluttaw Palai U Win Myint Aung A Nupi Le Fa Le Vialte An Tlaih Dih HnaNLD Pyithu Hluttaw Palai U Win Myint Aung A Nupi Le Fa Le Vialte An Tlaih Dih Hna


Federal Ralkap Cuanhnak dingah cun CRPH nih a thawk khawh rih lo hmanh ah Tlangcung Hriamtlai pawl nih kan thawk chung cang ko lai an ti. – Onlinenungak\nFederal Ralkap Cuanhnak dingah cun CRPH nih a thawk khawh rih lo hmanh ah Tlangcung Hriamtlai pawl nih kan thawk chung cang ko lai an ti.\nFederal Ralkap Cuanhnak\nTlangcung Hriamtlai hna –UWSA (40,000), AA (20,000), KIO (14,000), RCSS/SSA (14,000), SSPP/SSA (8,000), TNLA (7,000), KNU (6000), NDAA-Mongla (6,000), MNDAA -Kokang (3,000)-Kareni -KNPP (2,000), DKBA (1,500),NMSP -Mon (1000), PNLO (600 +), NSCN-K (500), CNF (200 +), KNO-B -Kuki (200), KNLA-PC (200), ALP (100) (Source: Sai T. Lwin, and Burma News Intl. 2019) an si.\nZapi fonh ah 124,300 hrawng an si i reservist he cun 150,000 hrawng an si tinak a si. Tlangcung Hriamtlai pawl nih federal ralkap thawk caan a cu cang an ti.\nAA zong hi pa 26 in rak thawkmi a si i atu 20,000, RCSS zong minung 28 in rak thawkmi a si i atu ah 14,000, SSPP zong 100 in rak thawkmi a si i atu 8,000, MNDAA zong 45 in kan thawk i atu 3000 in 6000 kar kan si, TNLA zong 22 in rak thawkmi a si i atu 7,000 in 10,000 deng hrawng kan si cucaah Federal ralkap hi 50,000 in kan thawk zong ah sing 5 ah kan i chuah te ko lai Kawl ralkap nak in kan tam deuh te ko lai an ti.\nZuamcawhnak Challenge pakhat bel cu-Tlangcung hriamtlai ralkap tam lak te sing khat deng a Uktu hna hruaitu (general) ceu khat pawl cu Kawl holh/ca an thiam lo an ti kho lo, harnak a um len.\n1. UWSA kan ti mi United Wa State Army hi ka palh lo ahcun Kawlram hriamtlai ah a ngan bik an si, ralkap tam bik a ngeihmi an si i 40,000 leng an ngei i an khua Pangsang (phamkham) phak ah khoika ram dah kan phak ti ding phun khin a ropui. Singapore maw Hong Kong bantuk khua ropui a si. Cu bantuk cun Mongla zong Laukkai zong khua ropui an si dih. WA UWSA an hruaitu hi Bao Youxiang (ပေါက်ယိုချန်း) Poh Yuchian a si i. Kawl holh/ca ah harnak a ngei.\n2. Myanmar National Democratic Alliance Army =MNDAA hi Kokang an si i an hruaitu Pheung Kya-sin (ဖုန်ကျားစင်း) hi Kawl holh/ca a harnak a ngei).\n3. SSPP/SSA timi (Shan State Progress Party/Shan State Army) hruaitu စဝ်ပန်ဖှ zong RCSS/SSA -Restoration Council of Shan State/Shan State Army hruaitu Yawd Serk စဝ်ယွက်စစ် zong hi Kawl ca le holh ah problem a ngeih pah.\n4. Cun Naga National Socialist Council of Nagaland (NSCN) hruaitu Thuingaleng Muivah le S. S. Khaplang zong hi Kawl ca le holh an thiam/ti kho rua lo. (source: ko lwin)\nCucaah a fawinak in chim ahcun Tlangcungmi ralkap sing khat deng a ngeimi hruaitu cheu khat upa hna cu Kawl ca le holh ah problem a ngeih pah. Cu caah Federal ram le federal ralkap ser ding ah cun holh hi phung 3 maw phun 4 in, Kawl, Shan, Wa le Tuluk le Mirang tibantuk in ca chuah tik ah Singapore le Switzerland bantuk in ca tial le chuah a hau te lai. Federal a hrampi i thawt-nam tehnak ah ti a si.\nCun Zuamcawhnak pahnihnak le a dang pawl cu\n*Mipi ralkap ah an luh ahcun a tlawm bik thla 3 basic training.\n*Federal ralkap taktak si ding ah cun thla 6 in kum khat tiang.\nHi an chimmi hi ruah ahcun atu bak ral thawh colh ti mi cu a si khawh ding a har, training lo cu ngah lo an ti.\nAtu bantuk dothlennak Mei-alh a mih hnu cun mipi an thi a dai lai i ralkap do a fawi lai lo.\nA taktak ahcun federal ralkap ser ding ah cun raltukning thiamnak tactic lei in challenges pawl a rak tam taktak.\nUNFC an rak dirh hmanh ah Federal Union army – (KIA, TNLA, SSPP le kokang) hmanh kha command center ser khawh lo ruang ah a rawhnak hmanh a sau rih lo kha mu.\nCRPH nih a thawk khawh rih lo hmanh ah Tlangcung Hriamtlai pawl nih kan thawk chung cang ko lai an ti. (Ho nih dah a bawmh khawh hna ti cu nizaan le tuzing ka postmi nih a langhter cang) Tuan ah kan luh lo ahcun Ralkap he a naihniam mi party pawl fonh in Election a nor sual lai i a caan a luan sual lai tiah micheu an phan.\nMipi le tlangcung mi pawl i duhsaknak le lungthawngnak tinh san langhternak cohlannak ah kan thawk bak ko lai an ti. Tuan ah maw hnu deuh ah an luh lai aa fiang cang tiah zumh a si.\nTarmi Hmanthlak: Josef Silverstein (1977).\nCrd: Dr. Suihingz


SAC Ralkap 6 Thah An Si - News and Media\nSAC Ralkap 6 Thah An Si\nApril 7, 2022 admin MYANMAR 0\nKalaymyo Tahan ralhruang chimh a ton kumkhat a tlin ni, nihin April 7 zinglei suimilam 7:00 hrawng ah SAC ralkap 8 cu Kalay University sianginn luhnak pawng, Shwe Hnin Si lakphak dawr chung in motor lampi an chuah ah Kalay-PDF nih bomb an puah hna i, PDF le SAC ralkap hna cu minutes 5 tluk an i kap. Cu kahdohnak ah cun SAC ralkap 3 an thi, tiah theih a si.\nCun, zinglei suimilam 10:00 hrawng ah Kalay University sianginn in Kalaymyo khuachung lei ah a kal mi SAC ralkap motor 2 cu Kyutungpin (ကြို့သုံးပင်) sang Shwelinyung(ရွှေလင်းယုန်) dawr pawng ah Kalay-PDF nih bomb puahhnawh in an doh ṭhan hna i, kahdohnak chikhatte a chuah hnu ah PDF cu hnu an tolh ṭhan. Cu kahdohnak ah cun SAC ralkap motor 2 ning in hliamh a si i, SAC ralkap 3 hrawng an thi, tiah theih a si.\nSAC ralkap hna nih cun an duhnak hmun poh meithal in an kah caah sualnak ngei lo minung pakhat a nunnak a liam, tiah theih a si. “Nihin PDF-Kalay nih cawlcanghnak kan tuah mi hi Tahan ralhruang chimh a ton ruangah nunnak a liam mi hna phuhlamnak ah kan tuah mi a si,” tiah PDF-Kalay nih an cathanh ah an langhter.\nMawlamyine Khuapi Ah Tlitu Le Ruahpi Nih Inn 30 Hrawng A Hrawh: Mawlamyine khuapi, Thar Yar Aye sang ah nihin April 7 zanlei ah ruah le thlitu a fah tuk caah inn 30 hrawng a rawk, tiah mibawmchanh riantuantu Volunteer hna nih an chim. A rawk mi inn hna cu tiva kiang ah sak mi inn an si hna i, ruahpi a sur i thlitu hna hran pah caah inn cheukhat cu a inn ning in a tlu mi zong an um, tiah volunteer rianṭuantu pakhat nih a chim. Hi rawhralnak ah hin minung hliamtuar mi cu an um lo. Khua mi hna cu anmah siarem ning cio in an chungkhat cingla sin ah an um cio hna, tiah theih a si. Crd – TCP\nSAC He Tonbiaruahnak An Ngeih\nHriamthil Sernak Thilri A phortu Mortor 3 Le SAC Ralkap 7 Tlaih An Si


Covid-19 case pa 1 hmuh ruang ah New Zealand cu rampi in Lockdown a si lai – Chintanbo\nNew zealand Prime Minister Jacinda Ardern nih ram chung ah Covid -19 pulrai case pa 1 fehter a si hnu ah ram chung dih lak in lockdown tuah ding ah thawng a thanh—ramchung mi a voi 1 nak covid-19 case mibu chung i chawnh nak cu Feburary thawk in a si.\nArdern nih nihhnihni tadinca fianternak(Press conference) ah nawlngei tu nih an zumh ning ah cun mah cu chanwh khawh a si mi thil Delta Variat a si tiah an chim, a si nain a chang chang in a hun i zul mi pulrai phun cu atu tiang lampi ah a tang rih tiah a chim.\nKhamsii a chunh rih lo mi kum 58 mipa cu ram chung ah khuapi ngan bik a simi Auckland ah a hneksak i poisitive a chuak. Mipa cu ram chung i kaa dang hmun lei le ramri he a pehtlai ti cu a fiang tiah Ngandamnak lei zapi in uktu(Director) Ashely Bloomfield nih Nihnihni ah a chim.\nNew Zealand cu strict tuk mi lockdowm tang ah tu hnu ni 3 a si lai i Nihnih zaan slm. 11:59 in a thawk lai tiah Ardern nih a chim. Ahopaoh inn ah nan um lai i biapingai a si mi tuahding chawdawr hna le Siidawr hna dah ti lo rian dang vial te cu nan khar dih hna lai.\nArdern nih New Zealand cu kan hnu kum ah a zual ngaingai mi lockdown hmanh khan a rak i nguh, um kho tiah a chim. Auckland le coromandel vawlei fonghlei—ram i chaklei tikulh hmun zawnak a ngei mi pa khual a tlawn nak hmun paoh cu zarh 1 chung lockdown si dawh a si.\nCrd. CNN (Cable New Networks)


CNA CAMP PAWNG SOPUM KHUA AH RALHRANG 100 AN PHAN – The Chinlung Post\nSAC ralhrang pawl cu Sopum ah tu zaan riah an i tim. Zei tik tiang an caam lai theih a si lo. Sopum cu Thantlang he meng 12 hrawng a hlatnak ah a ummi a si i, ahlan ah a rak ummi SAC ralhrang minung 17 hrawng cu kan hnu thla ah khan Thanthlang lei ah an rak kir. A um ciami pawl an kir hnu ah thazaang tampi in nihin an rak phak tthan hi a si.\nRelchih: Hakha ah SAC Ralhrang nih “Lehrul Cham Ding” an timi hna Mincazin an Tar. Hakha khuachung Electric tung pawl ah SAC ralhrang nih “Nat-Soe-Kyi-Mya Bu” timi min hmang in lehrul cham ding tiah an i selmi hna mincazin nizaan ah an tar hna. Minung 19 min an tar hna i Hluttaw Chairman Pu Zo Bawi telh in NLD palai cheukhat zong an i tel hna.


Kan Semnak Ram A Chiatnak Ruang Cu III - Ramleng Chinmi\nHomeCaparKan Semnak Ram A Chiatnak Ruang Cu III\nKan Semnak Ram A Chiatnak Ruang Cu III\nOctober 9, 2018 Robertson Bawi Nun Thar Capar 0\nKan kokek covo a simi mahte lairelnak an kan chuh le an kan khirh duh lo ruangah a si.\nKanmah ramkulh “State” ah State Phunghrampi ser an kan sianh lo. Chin miphun hi Chin State Phunghrampi ser an kan sianh lo caah Crimes Act tehna, Civil Act tehna, Health Law tehna, Education Law tehna, Ngunkhuai Law le a dang Act le laws vialte kan i ser kho loh.\nMyanmar Phunghrampi 2008 tang ah rumro in an kan uk peng. Kawl Act le Law in kan duh ah, duh lo ah kan cungah lai an rel.\nA ngaingai tiah cun, Myanmar ram um miphun dihlak hnatlaknak in ser dingmi Myanmar Federal Phunghrampi lawng a dingmi a si lai. Phunghram 2008 cu, Federal Phunghrampi caah remh awk tlak phun zong a si lai lo i, Federal Phunghrampi cu, a thar bak in tial awk a si.\nMyanmar Federal Phunghrampi suai ah cun, tlangcung miphun vialte le Kawl miphun vialte ai-awhtu kan mifim nih an suai lai. Cucu a fairmi Federal Phunghrampi a si lai i, mah le ramkulh cio ah a cunglei i ka langhtermi State Phunghrampi le Acts le Laws vialte sernak nawl, kan kokek covo kha a kan pek lai.\nKanmah le State cio ah kanmahte in kan i sermi phunghrampi le phungpi, phungbia le phunglam in lai kan rel lai. State i biaceih inn ah state phunghrampi le phungpi, phungbia le phunglam in bia kan i ceih lai.\nState palik kan ngei lai, Chin State Police ti bantuk in. Hihi State cozah nawlngeihnak tangah a si lai.\nState nih kanmahte in education law kan i ser lai i, sianginn le sianghleirun cacawnning phung in hma kan la lai. Kan education level a sang thluahmah lai le international level lei ah a kal thliahmah kho lai. Federal Cozah nih cacawnnak fund a kan tum lai, a kan pek lai.\nState nih kanmahte in Health Law kan i ser lai i, sii-inn le ngandamnak kong kan i tawlrel lai. Federal Cozah nih fund a kan tum lai. Siibawi le nurses ai uahmi le professional standard ziaza a phan lomi pawl kha State mizapi ai-awhtu Chin ramkulh cozah nih nun a chimh hna lai. Ahodah aa uah ngam ti lai, ahodah a daithlang ngam ti hnga.\nState nih kanmahte in Ngunkhuai Law a phunphun kan i ser lai i, Chin State chungah riantuan nihlawh le chawleh miakmai a hmumi vialte le ngunkhuai pek awk a simi paoh nih felte in an pek lai. Cu ngunkhua lila cu, Chin State cozah nih Chin State khuasa mizapi caah a hman lai.\nMizaw, mibei, santlai lo deuh, tarnu tarpa, nuhmei le ngakttah, hngakchia kha Chin cozahpi nih ahlei in, a zohkhenh khawh cang hna lai. Chin State chungah khuasa minung kha ahohmanh rawl ttam in a thihter ti hna lai lo, thlop khawh dingmi zawtnak in an thi ti lai lo. Kan Chin State a hei nuamh lai ning.\nChin State Phunghrampi le Phung tang ah mi pakhat le pakhat kan i hmaizah lai. Hmaizah duh lo in midang covo a buarmi paoh kha Chin State Civil Act le Law in dantat a si lai i, pakhat le pakhat kha ningcang lo in i ti ngam a si ti lai loh. Misual pawl kha State Crimes Act le phung in Chin State Courts nih an bia a ceih hna lai i, thong le liampal tiangin dan a tat hna lai.\nAtu tham ah cun, cunglei in a zeizong ah Kawl cozah le ralkap nih an kan uk caah anmah tining lawnglawng in kan kal. Cucaah kan ram a chia peng.\n+++ Ka peh than lai +++\nBy Salai B Chan Khar


Very Good News: President Trump Nih US Mipi Bawmhnak Hi $600 Cu A Tlawmtuk, $1200-2000 Tluk Siseh A Ti Cang – Chin 11 News\nVery Good News: President Trump Nih US Mipi Bawmhnak Hi $600 Cu A Tlawmtuk, $1200-2000 Tluk Siseh A Ti Cang\nPresident Trump hi US ram caah cun President tha taktak a rak si hrim ko. Zeitluk indah US rammi mipi hna caah khua a ruah ti cu a tuahser nak bak in a langhter tluahmah ko cang hih. A tu zong ah bawmhnak kong a chim mi hi uar a um tuk rih fawn.


Chin Mino Dihlak A Huap Khomi Central Chin Youth Organization (Central CYO) An Dirh Cang – THE CHINLAND POST\nChin Mino Dihlak A Huap Khomi Central Chin Youth Organization (Central CYO) An Dirh Cang\nTCP-Online| 2018 February 26| Chin Center for Peace and Reconciliation (CCPR) tlangtlaknak le hohatnak in Chin Youth Conference cu Kalay khuachung GBH Hotel ah February 23-25 tiang/khan an tuah i Chin ramkulh le Kawlram chung Chin Mino vialte a huap kho dingmi Central Chin Youth Organization(Central CYO) cu an dirh khawh cang ti kan theih.\nHi Conference ah hin Chin Mino bu pawl an kai kho i anmah le an umnak hmun cio i zuamcawhnak an tonmi tete ceihhmainak an ngei hna.\nCenter Chin Youth Organization (CCYO) sermi ah Committee OB member hna cu; President ah Salai An No Bik (Matupi), Vice President-1 Salai Thang Loon (Kanpalet), Vice President-2 Mai Ngun Men (Hakha), Secretary ah Salai Kee Hung (Mindat), Secretary-1 Salai Hau Lian Sum (Tongzang), Secretary-2 Salai Kham Len Sang (Thlado), Treasurer ah Mai Bawi Neih Sung(CYO Kalay), Treasurer I ah Dika (Hualngo) le Treasurer II Paletwa mino aiawh in Aung Soe hna an si ti kan theih.\nCCYO Upa Thimi Hna\nSalai An No Bik nih “kan nih cu a bikin khua le ram cio i thingram kong, ni sunglawi puai caan ah daite in kan hman khawh i humhim tein kan um khawh cio naklai kan si khawh tawk in kan umnak hmun le ram cio ah tuah ding hi a si ko.\nTutan Central Chin Youth Organization dirhmi kongah mi cheukhat nih Chin Mino zong a huap i Conference phun a si lo ti an soi hna.\nHi kong ah Vice President i thimmi Kanpalet mino Salai Thang Loon nih “Chin Mino tiah a huap kho lo ti a chimtu pawl khi cu zeibantuk bu a va um zongah a huap kho mi a si ti a pom balmi an si lo. Tutan i kan dirhmi hi cu ramchung Chin Mino zate a kan huap khawh dingmi Mino bu a si” tiah a chim.\nSecretary Salai Kee Hung nih “A ngai ti ko cun kan nih Chinmi ah hin zei bu paoh hei dirh ko hmanh sehlaw Chin zapi a huap kho tak ding bu dirh ding cu a fawi lo. Chin Mino hin Organization, Fellowship le Network ti phun hna a tam tuk ca zong hin a si. A biapimi cu kan zapi lungrual in rian kan tuan khawhnak tu hi a biapi” tiah a chim.\nTutan ah dirh tharmi Central Chin Youth Organization nih a bikin riantuan aa timhmi cu; peng kip le khua kip hna ah a cangmi rithaisii buainak kong, pawngkam thingram zohkhennak kong, Chin Mino hna Network ser piak, ngandamnak, lentecelhnak le peng le tlang cio hna a humhim khawhnak ding ca a bikin riantuan an tim hna.\nTutan Chin Center for Peace and Reconciliation (CCPR) tlangtlaknak le hohatnak in tuahmi Chin Youth Conference ah hin Chin ramkulh chung i siangngakchia le peng tlangkip i mino bu 19 in Chin Mino minung 70 leng an kai kho ti kan theih.\nPrevious Chin Media Phu Chungtel Tonpumhnak Ah Chin Journalist Association An Dirh\nNext Avoi 20nk HBA Triennial Civui Ah Pastor Thar 8 Le Ordination Pathum An Pek Hna


Palik Zuri Pakhat Nih Kum 13 Ngahchiapa Meithal In A Kah Thah – Thawngpang Dik\nShan ram Muse(မူဆယ်) peng, Lashio-Musae lampi ah private motor he a kal mi SAC ralkap hna cu PDF phufonh nih an kah hna i, SAC ralkap 20 an thi, PDF in minung 2 an nunnak a liam, tiah People Security And Defense Army – Muse nih an thanh.\nMay 4, zaanlei suimilam 5:40 ah Lashio-Muse motor lampi ah SAC ralkap khah-mah-yiah 241 le khah-mah-yiah 420 hna cu private motor 5 in Muse lei an kir lei Maungtaw(မော်တောင်း) khua le Talung (တာလုံ) khua kar ah Muse PSDA le tualchung hriamtlai phufonh hna nih an kah hna, tiah theih a si. “SAC ralkap lei a thi mi 20 le hliamhma tuar mi 4 an um. Kanmah lei in minung 2 nunnak a liam i, 3 nih hliam an tuar,” tiah PSDA chungtel pakhat nih a chim. Crd: the chin post


TTP nih Bu pakhat Sernak | Radio Veritas Asia\n4. THIANG THLARAU PAHTIAN NIH NU BUPI PAKHAT LAWNG A SERHNA\n“Kannih Khrihfa mi hna nih lamkaltu hna kha kan i zohchunh awk asi. Aruangcu; Jesuh Khrih pakhat lawngah siseh, Bupi pakhat lawnglawng ah siseh kannih vialte cu annih he hmunkhatte kan si caah asi” tiah Avilla i mithiang Johan nih a rak `tial.7 Solomon Hla 6:9 ah “Ka zohzun leengnu le a `thuro hmete, pakhat lawng um ai ri” timi bible ah kan hmuh. Cuti a sak tikah khamhtu Jesuh Khrih cu a fanu ngeihchun asimi a ngeihchun bupi kha sawh duh in a chimmi asi kha Avilla i mithiang Johan nih a langhter.8 Thiang Thlarau Pathian cu `hencheunak hna kha ralchanh dirpinak upadi sinak aser asilo. `Thencheunak dihlak kha Bawipa Jesuh ah pumkhat asiter mi Bawi asi.\nSt. John nih a `ialmi thawng`ha bia ah Bawipa Jesuh Khrih cu Thiang Thlarau Pathian kha a chimnak ah lungnget lungrualnak, hmunkhatte pumkhat sinak i Bawi asinak kong abiapi in a chimmi kan hmuh.9\n“An dihlak in pakhat an sinak hnga thla ka cam. Ka pa, keimah cu nangmah chungah ka um i nangmah cu keimah chungah na um bantuk hin annih zong ka chungah umve hna seh. Nangmah le keimah cu pakhat kan si bantukin pakhat an si khawh venak hnga sunparnak na ka pekmi kha ka pekve hna. Kannih cu pumkhat kan si bantukin, kei cu an chungah ka um i, nangmnah cu ka chungah na umnak thawngin annih cu pumkhat an si i, hmunkhatte pumkhat sinak ah rak tlinter hram ko (Jn. 17:21-23).\nCunglei i Bible caang ahhin Thiang Thlarau Pathian min a langhter lo. Cuti asiahcu Thiang Thlarau Pathian rian`tuannak cu zeitindah kan theihkhawh lai. Asiloah, Pa le Fapa pumkhat sinak cu kuttongh fonhnak a ngeilo mi, kuttongh in aa tongh pehtlaihnak a umlo mi pumhkhawhnak phun asi maw? Pa le Fapa hna cu pumkhatte ansi kan titikah zeibantuk pumkhat sinak khi dah a chim duh hnga” Pa le Fapa hna cu pumkhat ansi bantukin Khrih zumtu hna zong pumkhat asilai kan ti ahhin zeibantuk pumkhat sinak kha a chim duh? Minung hna cu khi bantuk pumkhat sinak kha mah fimnak le thazaang `thawnnak in serkhawh asi lai maw?\nPa, Fapa, Thiang Thlarau cu thumkomh Pathian asi timi zumhnak biathuk kha hmasabik ah kan ruah`han hna lai. Pa le Fapa cu Thiang Thlarau he hmunkhatte in pumkhat asi bantukin Jesuh Khrih kha khamhtu asi tiah a pomtu pohpoh zong pumkhat an sinak hnga Jesuh hrimhrim nih thla a rak cam. Khi bantuk pumkhat sinak kha sak dingah minung thazaang nih a tuah kho lailo. Khi kong `thatein a hngalhtu Bawipa Jesuh nih Thiang Thlarau ka rak thlah te lai tiah bia arak kamh hna, Bawipa Jesuh Khrih nih a chimmi cu:\n“Ka pa kha ka hal lai i, biatak kha hmuhsaktu Thiang Thlarau timi bawmtu saya (Paraclete) pakhat an pek hna lai i a zungzal in an umpi hna lai. Ka Pa nih ka min in a run thlah lai mi Bawmtu saya (paraclete), Thiang Thlarau nihcun zeizong vialte kha an cawnpiak hna lai i kan chimhmi vialte hna kha nan lung an pemter hna lai” (Jn. 14:16, 26).\nA cunglei i Bible caang hi kan zoh ahcun, atanglei konglam hna kha fawi tein kan lak khawh lai i kan theih khawh lai.\n(a) Zumhnak ah pumkhat sinak: Pumkhat sinak cu biatak.bible he aa pehtlaih. Thiang Thlarau Pathian cu biatak a cawnpiaknak thawngin Khrih a umtu vialte hna kha Pa le Fapa hna bantukin pumkhat ah a canter.\n(b) Biatak a umnak hmunah bawmtu saya asimi Thiang Thlarau zong a um zungzal i, kha biatak a zumh i a cohlanmi pohpoh cu Pa le Fapa hna bantukin pumkhat sinak nawl kha Thiang Thlarau nih a pek hna. Phundangin cun, Thiang Thlarau Pathien cu biatak kha a cawnpiaknak thawngin Jesuh Khrih a zumhmi vialte kha pumkhat ah a siter hna.\n(c) Khrih a zumhmi pohpoh cu pumkhat an sinak thawngin Pa Pathian cu Fapa kha hi vawlei ah khamhtu pakhat sinak in na thlah asi kha vawlei mi nih an thiehkhawh an zumhkhawh lai (Jn. 17:21).\n(d) Zeibantuk hmunkhatte umnak, pumkhat sinak khi dah a chim duh? Khrih a zumtu vialte pumkhat sinak cu mitin hmuhkhawh mi (Visible Unity) pumkhat sinak asi. Aruangcu, Khrih a theih rihlo mi hna, a zaumh a pom rihlo mi hnak cu zumtu hna i pumkhat sinak, hmunkhatte umnak kha an hmuh tikah, Jesuh Khrih kha khamhtu pakhatte a sinak kha hnatlak in an chohlan khawh lai, tiah Jesuh Khrih nih hitihin a rak chim.\n“An dihlakin pakhat an sinak hnga thla ka cam. Ka Pa, keimah cu nangmah chungah ka um i nangmah cu keimah chung na um bantuk hin an dihlak zong ka chungah umve hna seh” (Jn. 17:21).\nThihnak in a thawh`han hnu ah, ni sarih ah nikhatnak ni (zarhpini) ah, Bawipa Jesuh cu a zultu hna sinah a pum a langh i, “Nan cungah daihnak umko seh” tiah voihnih khengte a chim hnu ah: Cubia cu a chimdih in a thaw a chuahhnawh hna i, Thiang Thlarau kha hmu ko uh, mi kha an sualnak nan ngaihthiam hna ahcun ngaihthiam an siko, nan ngaihthiam hna lo ahcun ngaihthiam lo an siko” tiah a ti hna (Jn. 20:19-22).\nCuticun bia a rak kamhmi Thiang Thlarau kha zultu hna cungah a rak toih. Hi konglam cu mithiang John thawng`habia ah a `ialmi Thiang Thlarau toihnak asi.10\nA cunglei i bible caang kha ruatin kan zoh tiakah, daihnak, sualnakin ngaihthiamnak le bibe cawnpianak hna cu hmunkhat pakhatte sinak ah a umlo wk a `thalo mi `tengnge (sining) hna an si. Pa le Fapa cu Thiang Thlarau he pahat an si bantukin zumtu Khrihfa hna zong pumkhat sinak dingah zungzal in Thiang Thlarau nih a sak.11\nBawipa Jesuh pekmi daihnak cu a zummi dihlak pumkhat pakhat sinak caah a um awk asi hrimhrim mi `tengnge pakhat asi.12 Jesuh Khrih pekmi daihnak kan ti tikah pakhat le pakhat le pakhat hnatlaknak, lungngetnak, i fonhnak, takpum pakhatte sinak, ralchanhn hrihnuh umlonak, `thennak, a dangdang in dirnak hna umlonak tiin a kautuk mi sullam a ngei.\nCulawng sirihlo, Bawipa Jesuh Khrih pekmi daihnak cu thinlung daihnak, Khrih thawngin Khrih ah Khrih he hmunkhat in a daimi nun ningin nunnak, mah nunnak i tonmi pohpoh harnak buainak hna kha zumhnak thawngin kan hmuhmi `hawnnak thazaang he lung daitein lonhnak, midang he rem daihnak, innchungkhar ah daihnak, Bupi dihlak daihnak in hi vawlei cungmi vialte daihnak asi.\n7John of Avilla, The Holy Ghost, trans. Ena Dargan (Chicago; Scepter, 1959, 11\n9. See Mather loving, engaging the Doctrine of the Holy Spirit; love and gift in the Trinity and the church, (Michigan, Grand Rapids: Baker, 2016), 267-308)\n10 James D.G. Dunn, The Christ and the Spirit, vol.2: Pneumatology (Edinburgh: T&T Clark, 1998), 210-242.\n11 Cf. Matthew Levering, Engaging the Doctrine of the Holy Spirit, 280-281)